《入栈纪行四首 其三》
明代·杨思圣

栈云易为雨，朝行蒙雾露。崖树架连桥，奔流涧石怒。

攀缘争一隙，时防马足误。山禽鸣翠屏，幽阴众壑赴。

始知所历高，下见夜来路。壮怀在驰驱，漫自赋《感遇》。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。